Na temelju članka 48. stavka 1. točke 3. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15 – ispravak, 123/17., 98/19. i 144/20.) članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. - pročišćeni tekst, 2/18. i 3/18. – pročišćeni tekst, 4/20., 25/20, 3/21. i 4/21.- pročišćeni tekst) i članka 33.a Kolektivnog ugovora za službenike i namještenike u upravnim tijelima Koprivničko-križevačke županije („Službeni glasnik Koprivničko-križevačke županije“, broj 3/20., 7/20., 13/20., 24/20. i 29/20.) i nakon provedenog savjetovanja sa sindikalnim povjerenicima Sindikata državnih i lokalnih službenika i namještenika Republike Hrvatske, sindikalnih podružnica u Koprivničko-križevačkoj županiji, župan Koprivničko-križevačke županije je 19. studenoga 2021. godine donio

ODLUKU O DOPUNI

ODLUKE O ZAŠTITNIM MJERAMA I ORGANIZACIJI RADA

UPRAVNIH TIJELA KOPRIVNIČKO-KRIŽEVAČKE ŽUPANIJE

ZA VRIJEME EPIDEMIJE BOLESTI COVID-19

Članak 1.

U Odluci o zaštitnim mjerama i organizaciji rada upravnih tijela Koprivničko-križevačke županije za vrijeme epidemije bolesti COVID-19 („Službeni glasnik Koprivničko-križevačke županije“, broj 30/20.) u članku 12. stavku 2., iza točke 8. dodaje se nova točka 9. koja glasi:

„9. jednom od roditelja ili skrbnika maloljetnog ili odraslog djeteta s kroničnim nezaraznim bolestima ili teško narušenim zdravstvenim stanjem zbog kojeg je u većem riziku za razvoj težih oblika bolesti COVID -19 ili kod kojeg postoji opasnost da bi bolest COVID-19 isto pogoršala ili uzrokovala druge smetnje u oporavku od bolesti, na temelju isprava nadležnih tijela s kojima se dokazuje srodstvo ili skrbništvo, kronična nezarazna bolest odnosno teško narušeno zdravstveno stanje i opasnost od pogoršanja ili veći rizik za razvoj težih oblika bolesti COVID -19,“

Članak 2.

Ova Odluka će se objaviti u „Službenom glasniku Koprivničko-križevačke županije“, a stupa na snagu osmog dana od dana objave.

ŽUPAN

KOPRIVNIČKO-KRIŽEVAČKE ŽUPANIJE

KLASA: 023-01/20-01/15

URBROJ: 2137/1-02/01-21-17

Koprivnica, 19. studenoga 2021.

ŽUPAN

Darko Koren, ing. građ., v.r.